১৮৬৯ সালে, স্টোনওয়াল দাঙ্গার একশ বছর পূর্বে। জার্মানির সমকামি অধিকার এডভোকেট কার্ল হেনরিক উলরিখস সর্বপ্রথম স্বপরিচয় প্রদানকে সামাজিক ধারণা থেকে মুক্তি হিসেবে অভিহিত করেন। তাঁর মতে, সামাজিকভাবে সমকামিতাকে মেনে না নেয়ার অন্যতম কারণ হল নিজের যৌন অভিমুখিতাকে প্রকাশ না করা। তাই তিনি, সমকামিরা যেন সমলিঙ্গের প্রতি তাদের আকর্ষনের ব্যাপার প্রকাশে এগিয়ে আসে সে ব্যাপারে জোর প্রচারণা চালান। ১৯০৬ সালে জার্মান-ইহুদী চিকিৎসক ইভান ব্লখ রচিত "Das Sexualleben unserer Zeit in seinen Beziehungen zur modernen Kultur" (আমাদের সময়ে যৌন জীবন ও আধুনিক সভ্যতার সাথে এর সম্পর্ক) বইতে বয়স্ক সমকামিরা নিজেদের পরিবারের কাছে স্বীয় যৌন অভিমুখিতা তুলে ধরে। ১৯১৪ সালে ম্যাগনাস হিরসফেল্ড তাঁর অন্যতম বড় কাজ "পুরুষ ও নারীর সমকামিতা" তে এই বিষয় নিয়ে পুনরায়  আলোচনা করেন।